钦定古今图书集成/明伦汇编/闺媛典/第111卷 > 皇清十七 > 张旦兮妻范氏
## 钦定古今图书集成/明伦汇编/闺媛典/第111卷 > 皇清十七 > 张旦兮妻范氏

按《上海县志》：“范氏，张旦兮妻。事孀母孀姑以孝谨闻。旦兮馆于外，范与幼女独居。康熙乙丑六月初九夜，邻贼潘成挟利刃穴壁而入，以威逼奸，范峻拒大骂，成手刃洞其胸腹而死。成逃至浦滨，雷雨大作，终不得路。复归，为邻人所擒，伏法。学使题请奉。”

诏“建坊，《县令复为建祠树碑》。”